2016. gada 19. oktobrī Rīkojums Nr. 607

Rīgā (prot. Nr. 55  9. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Vides aizsardzības un reģionālās attīstības ministrijai 66 338 *euro* pārskaitīšanai Valkas novada pašvaldībai, lai segtu izdevumus, kas saistīti ar 2016. gada jūlijā intensīvu lietusgāžu laikā radīto postījumu novēršanu – Valkas novada ceļu Lielaiskrogs–Valkas ceļš, Ceriņi–Taurīši, Mierkalns–Būdas, Mierkalns–Prauliņi, Zāģezers–Meiši remontam un Blaumaņa ielas remontam Valkā.

2. Vides aizsardzības un reģionālās attīstības ministrijai šā rīkojuma 1. punktā minēto finansējumu pārskaitīt Valkas novada pašvaldībai pēc tam, kad pašvaldība būs iesniegusi attiecīgus dokumentus (līgumu, rēķinu kopijas), kas apliecina, ka tā ir nodrošinājusi ne mazāk kā 30 procentu no finansējuma, kas nepieciešams, lai segtu izdevumus, kas saistīti ar 2016. gada jūlijā intensīvu lietusgāžu laikā radīto postījumu novēršanu ­– Valkas novada ceļu Lielaiskrogs–Valkas ceļš, Ceriņi–Taurīši, Mierkalns–Būdas, Mierkalns–Prauliņi, Zāģezers–Meiši remontam un Blaumaņa ielas remontam Valkā.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards